Børnehave er for børn i alderen 2,11 år til skolestart. De integrerede institutioner har både vuggestue-, småbørns- og børnehavegrupper og modtager derfor børn fra de er seks måneder, til de starter i skole.
Der er ansat uddannede pædagoger og pædagogmedhjælpere i både børnehaven og den integrerede institution.
Fokus på trivsel, leg og læring
I Varde Kommune har vi fokus på at styrke barnets udvikling, trivsel og læring, så dit barn er i stand til at håndtere fremtidens udfordringer i skolen og i livet. Derfor har vi blandt andet fokus på fælleskaber, digital leg og læring.
Da du som forælder er den, der kender dit barn bedst, har vi fokus på dialog og samarbejde mellem forældre og institution. Fortæl om dit barn, så du sammen med personalet sikrer dit barns trivsel og udvikling både derhjemme og i institutionen.
Varde Kommune fører tilsyn med dagtilbuddene i kommunen. Se retningslinjerne her: Retningslinjer for tilsyn med kommunale og selvejende dagtilbud
Når dit barn skal i skole udmeldes det automatisk den 31. juli. Du skal derfor kun foretage dig noget, hvis barnet skal udmeldes tidligere.